पाएं अपने शहर की ताज़ा ख़बरें और फ्री ई-पेपरडाउनलोड करें
चौपारण प्रखंड के जीटी रोड सिक्स लेन निर्माण कार्य युद्ध गति से किया जा रहा है। इसके साथ ही जीटी रोड के दोनों तरफ लोहे का बिजली पोल खड़ा किया जा रहा है। जिसमे आने वाला बारिश के महीनों का जरा भी ध्यान नहीं रखा जा रहा है। मालूम हो कि संवेदक द्वारा लगाया गया लोहे का बिजली का पोल के पास बारिश के समय मे डीवीसी का तिलैया डैम का पानी रोक कर रखा जाता है। उस वक्त लोहे का पोल लगा स्थल पर 15 से 20 फीट पानी जमा रहता है।
जानकारों के अनुसार डैम का पानी भरा रहने पर लोहे का पोल आधा से अधिक डूबा हुआ रहेगा और कही लगातार बारिश होते रही, तब बिजली का संपर्क लोहे के पोल के माध्यम से डैम का पानी से हो सकता है। उस वक्त पानी के संपर्क में आये लोग हताहत हो सकते है। वही विद्युत विभाग सहायक अभियंता सौरभ लिंडा से लोहे का बिजली पोल बारिश के समय मे 15 से 20 फीट पानी जमा रहने वाला स्थल पर लगाने के संबंध में पूछने पर कहा कि कोई दिक्कत नही है। उन्होंने कहा कि बच्छई पंचायत के ग्राम डुमरी में पीएचडी द्वारा बनाया जा रहा शुद्ध पेयजल सप्लाई का पानी बराकर नदी से लिया जायेगा। उसके लिए बिजली की व्यवस्था देना है। जिसके लिए 10 से अधिक बार सर्वे करने के उपरांत ही उक्त स्थल का चयन कर लोहे का पोल लगाया जा रहा है। वही कनीय अभियंता धनंजय प्रसाद का कहना है कि बारिश के समय मे किसी प्रकार की दुर्घटना की संभावना रहने पर बिजली काट दिया जाएगी। अब सवाल उठता है कि बारिश लगातार होता रहा तो लोग शुद्ध पानी के लिए तरस ही जायेंगे। इस समस्या के समाधान के लिए अभी पोल खड़ा करने और बिजली तार लगाने से पूर्व ही हर समस्या का समाधान निकाल लिया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn